Diari Oficial de la Generalitat Valenciana


Sumari del DOGV 8748, del 25-02-2020 (2020/1615)

Extracte de la Resolució de 7 de febrer de 2020, del president de l'Institut Valencià de Competitivitat Empresarial (IVACE), per la qual es convoquen ajudes en el marc del Programa d'assessorament a empreses en matèria d'internacionalització, xec tutories internacionalització, a càrrec del pressupost de l'exercici 2020, amb cofinançament de la Unió Europea a través del Fons Europeu de Desenvolupament Regional.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8748

Data del DOGV
:   25-02-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/1615


Data del document
:   07-02-2020

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 7 de febrer de 2020, del president de l'Institut Valencià de Competitivitat Empresarial (IVACE), per la qual es convoquen ajudes en el marc del Programa d'assessorament a empreses en matèria d'internacionalització, xec tutories internacionalització, a càrrec del pressupost de l'exercici 2020, amb cofinançament de la Unió Europea a través del Fons Europeu de Desenvolupament Regional. [2020/1615]  
  
BDNS (identif.): 496711  
De conformitat amb el que preveu l'article 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
i en la pàgina web de l'IVACE: http://www.ivace.es  
  
Primer. Entitats beneficiàries  
Pimes amb seu social a la Comunitat Valenciana que no incórreguen en cap de les prohibicions que s'estableixen en l'article 13.2 de la Llei 38/2003, de 17 de novembre, i que complisquen la resta de requisits establits en l'article 4 de l'Ordre 20/2016, de 19 d'octubre.  
  
Queden excloses de la present convocatòria les pimes que desenvolupen activitats enquadrades en les seccions K i L de la Classificació Nacional d'Activitats Econòmiques (CNAE 2009), aprovada pel Reial decret 475/2007, de 13 d'abril (BOE 102, 28.04.2007).  
Les empreses beneficiàries han de tindre potencial exportador i comptar amb productes o serveis propis.  
  
Segon. Objecte  
Ajudes a la contractació de serveis de consultoria en matèries d'internacionalització a través de personal consultor extern integrant d'una borsa prèvia convocatòria efectuada per l'IVACE.  
  
Tercer. Bases reguladores  
Ordre 20/2016, de 19 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes per l'Institut Valencià de Competitivitat Empresarial (IVACE) per a impulsar la internacionalització empresarial, publicades en el Diari Oficial de la Generalitat Valenciana (DOGV) núm. 7903, de 25 d'octubre de 2016, i la modificació aprovada per l'Ordre 11/2017, d'11 de maig, publicada en el Diari Oficial de la Generalitat Valenciana (DOGV) núm. 8040, de 16 de maig de 2017.  
  
Quart. Quantia  
Les ajudes quedaran condicionades a l'efectiva existència de crèdit adequat i suficient una vegada aprovat el pressupost de la Generalitat per a l'exercici 2020, dins de la línia pressupostària S8072000, «Suport als plans d'internacionalització de les pimes de la Comunitat Valenciana», i la quantitat global màxima destinada a aquesta convocatòria serà de 250.000 euros.  
Les ajudes tenen la consideració de subvenció i una intensitat de fins al 90% del cost dels honoraris del personal expert, sense que en cap cas l'ajuda puga superar els 3.000 euros.  
  
Cinqué. Termini de presentació de les sol·licituds  
El termini de presentació de sol·licituds s'iniciarà l'endemà de la publicació en el DOGV del present extracte de la convocatòria i finalitzarà el 30 de setembre de 2020.  
  
Sisé. Altres dades  
1. Sol·licituds: per via telemàtica d'acord al model normalitzat disponible en la pàgina web http://www.ivace.es.  
2. Documentació que cal presentar: la prevista en l'article 5 de la convocatòria.  
3. Forma de justificació: en els termes previstos en l'article 9.b de la convocatòria. L'assessorament objecte de subvenció haurà de ser iniciat entre la data de la comunicació de concessió de l'ajuda i el 31 de desembre de 2020.  
4. Termini màxim de justificació: 31 de gener de 2021 o una altra de posterior que s'acorde en la resolució de concessió.  
  
València, 7 de febrer de 2020.- El president de l'IVACE: Rafael Climent González.